Atklāta konkursa 
[bookmark: _Hlk170743280][bookmark: _Hlk177571625][bookmark: _Hlk149835394]“Rīgas valstspilsētas pašvaldības vienotas tīmekļvietņu sistēmas un rīdzinieka portāla izstrāde un uzturēšana”
 ID Nr. CAIP 2024/95

Atbildes uz 02.10.2024. iesniegtajiem jautājumiem 

Jautājums:

Par atklāta konkursa nolikuma 9. pielikumu Līguma projekts
Līguma (projekts) 7.10.apakšpunktā noteikts:
“Izpildītājs saskaņā ar Latvijas Republikas Civillikumu atbild par to Pasūtītājam nodarīto tiešo vai netiešo zaudējumu atlīdzināšanu, kas Pasūtītājam radušies Izpildītāja un trešo personu kā Izpildītāja apakšuzņēmēju, kas piesaistīti pēc Izpildītāja iniciatīvas, vainas dēļ kā izpildīto darbu neatbilstošas kvalitātes un konfidencialitātes noteikumu pārkāpšanas rezultāts.”
Jautājums:
Saskaņā ar Līguma projekta 7.10.pakšpunkta Civillikuma traktējumu, kas neatbilst Informācijas tehnoloģiju projektu labajai praksei (kā traktēt neatbilstošu kvalitāti informācijas sistēmā, kurā ir normāli labot kļūdas visā sistēmas dzīvescikla laikā?), iznāk, ka Izpildītāja atbildība (ņemot vērā neskaidros atbildības pielietošanas kritērijus) teorētiski var būt bezgalīgi liela, tātad arī kopējie projekta riski un, attiecīgi, arī projekta kopējo izmaksu apjoms pretendentiem ir grūti novērtējami.
Tas būtiski apgrūtina atbildīga piegādātāja iespēju veikt šāda projekta civiltiesisko atbildības apdrošināšanu, kas ir finansiāli un organizatoriski izdevīga abām Pusēm. Tādēļ lūdzam šajā līgumā noteikt Pušu maksimālo tiešo zaudējumu un līguma kopējo atbildības apjomu, piemēram, līgumsummas apmēros (ar to aptverot līgumsodus, zaudējumus un citas izmaksas) šī projekta ietvaros, kas atrisinātu visas augšminētās problēmas un atbilstu industrijas labākajai praksei. Protams, ka zaudējumu ierobežojums, atbilstoši Civillikumam, neattiektos uz gadījumiem, kas saistīti ar netiešajiem zaudējumiem, ļaunu nolūku vai rupju neuzmanību.
Tas ļautu šajā konkursā piedalīties arī atbildīgiem piegādātajiem un palielinātu konkurenci, kas ir jebkura iepirkuma mērķis.

Atbilde:
Iepirkuma komisija skaidro, ka pasūtītājs atklāto konkursu rīko, lai nodrošinātu publiskas personas (pašvaldības un tās struktūrvienību) intereses un publisko funkciju izpildi, tādējādi līguma projekta 7.10.apakšpunkta redakcija ir atbilstoša iepirkuma priekšmetam un pakalpojumu saņemošo institūciju interesēm. Iepirkuma komisija vērš uzmanību, ka arī  viens no Publisko iepirkumu likuma mērķiem ir – nodrošināt pasūtītāja līdzekļu efektīvu izmantošanu, maksimāli samazinot tā risku.
